b'\n_START_ARTICLE_\nChuck Beatty\n_START_PARAGRAPH_\nCharles "Chuck" Beatty (s. 8. helmikuuta 1946 Midlothian, Texas) on yhdysvaltalainen poliitikko ja entinen amerikkalaisen jalkapallon pelaaja (takapuolustaja). H\xc3\xa4n pelasi National Football Leaguessa (NFL) seuroinaan Pittsburgh Steelers (1969\xe2\x80\x931972) ja St. Louis Cardinals (1972)._NEWLINE_Beatty syntyi Midlothianissa, mutta kasvoi enimm\xc3\xa4kseen l\xc3\xa4heisess\xc3\xa4 Waxahachiessa. H\xc3\xa4n opiskeli Waxahachie High Schoolissa ja Pohjois-Texasin osavaltionyliopistossa (nyk. Pohjois-Texasin yliopisto). H\xc3\xa4net varattiin NFL:n vuoden 1969 varaustilaisuuden seitsem\xc3\xa4nnell\xc3\xa4 kierroksella. NFL-uransa j\xc3\xa4lkeen h\xc3\xa4n pelasi vuonna 1974 Florida Blazersissa World Football Leaguessa._NEWLINE_Beatty on ty\xc3\xb6skennellyt vuosikymmeni\xc3\xa4 Boy Scouts of Americassa. Vuonna 1995 h\xc3\xa4net valittiin Waxahachien kaupunginvaltuustoon. Vuonna 1997 h\xc3\xa4net nimitettiin Waxahachien pormestariksi, jona h\xc3\xa4n toimi seuraavien viiden vuoden ajan. T\xc3\xa4m\xc3\xa4n j\xc3\xa4lkeen h\xc3\xa4n on palvellut Pohjois-Texasin yliopiston board of regentsiss\xc3\xa4 ja jatkanut ty\xc3\xb6t\xc3\xa4\xc3\xa4n kaupunginvaltuustossa. H\xc3\xa4n on afroamerikkalainen. H\xc3\xa4n on leski, ja h\xc3\xa4nell\xc3\xa4 on kaksi lasta. H\xc3\xa4net otettiin Texas Black Sports Hall of Fameen vuonna 2002 ja University of North Texas Sports Hall of Fameen vuonna 2003.'